Άντζελο Μπανταλαμέντι

Ο Άντζελο Μπανταλαμέντι (Angelo Badalamenti, 22 Μαρτίου 1937 – 11 Δεκεμβρίου 2022) ήταν Αμερικανός συνθέτης, γνωστός για τη μουσική που έγραψε για κινηματογραφικές ταινίες και την τηλεόραση, ιδίως για λογαριασμό του σκηνοθέτη Ντέιβιντ Λιντς. Ο Μπανταλαμέντι τιμήθηκε με Βραβείο Grammy το 1990 για το θέμα της σειράς Τουίν Πηκς. Απεβίωσε στις 11 Δεκεμβρίου 2022, σε ηλικία 85 ετών.

 Ο Μπανταλαμέντι γεννήθηκε στο Μπρούκλιν της Νέας Υόρκης από Ιταλοαμερικανούς γονείς. Ειδικότερα ο πατέρας του καταγόταν από τη Σικελία και ήταν ιχθυοπώλης. Ο Άντζελο άρχισε μαθήματα πιάνου σε ηλικία οκτώ ετών και στην εφηβεία του συνόδευε τα καλοκαίρια στο πιάνο τραγουδιστές σε θέρετρα στα Όρη Κάτσκιλ. Πήρε δίπλωμα από τη Σχολή Μουσικής Ήστμαν και κατόπιν μεταπτυχιακούς τίτλους σπουδών στη σύνθεση, στο γαλλικό κόρνο και στο πιάνο από τη Σχολή Μουσικής του Μανχάταν το 1960. Ο Μπανταλαμέντι άρχισε τη σταδιοδρομία του γράφοντας τη μουσική για ταινίες όπως τις Gordon's War (1973) και Law and Disorder (1974), αλλά ο δρόμος προς την αναγνώριση ήλθε όταν προσλήφθηκε ως εκπαιδευτής στο τραγούδι της Ιζαμπέλα Ροσελίνι για την ταινία του Ντέιβιντ Λιντς Μπλε βελούδο (1986) Τελικώς έγραψε το τραγούδι «Mysteries of Love» σε στίχους του ίδιου του Λιντς, που τραγουδήθηκε από την Τζουλή Κρουζ. Ο Μπανταλαμέντι έγραψε και όλη τη μουσική για την ταινία. Ο ίδιος ο συνθέτης εμφανίζεται στην ταινία ως ο πιανίστας του κλαμπ όπου εμφανίζεται η Ροσελίνι. Αυτή η ταινία υπήρξε η πρώτη μιας συνεργασίας που θα διαρκούσε σε όλη τη σταδιοδρομία του.Μετά από μερικές ταινίες, όπως οι Εφιάλτης στο Δρόμο με τις Λεύκες Νο 3 και Τα Χριστούγεννα του Τρελού Θηριοτροφείου, ο Μπανταλαμέντι συνεργάσθηκε και πάλι με τον Λιντς, για την τηλεοπτική σειρά Ο ύποπτος κόσμος του Τουίν Πηκς, επίσης με τραγουδίστρια την Τζουλή Κρουζ.. Σε αυτή τη μουσική, διαφορετικά θέματα αντιστοιχούν σε διαφορετικά πρόσωπα του έργου. Ο συνθέτης τιμήθηκε με Βραβείο Γκράμι καλύτερου ποπ ορχηστρικού για το μοτίβο του Τουίν Πηκς.Μερικά άλλα έργα για τα οποία ο Μπανταλαμέντι υπέγραψε τη μουσική είναι τα κινηματογραφικά Ατίθαση καρδιά, Χαμένη λεωφόρος, Οδός Μαλχόλαντ (όπου έχει και έναν μικρό ρόλο ως ο γκάνγκστερ που αγαπά τον εκλεκτό εσπρέσο), The Straight Story, Οι Ατελείωτοι Αρραβώνες, Η Γραμματέας, καθώς και οι τηλεοπτικές σειρές On the Air and Hotel Room. Επίσης έγραψε μουσική για το βιντεοπαιχνίδι Fahrenheit. Συνεργάσθηκε επίσης με τον σκηνοθέτη Πωλ Σρέιντερ σε λιγότερο γνωστές ταινίες του, όπως οι Auto Focus, The Comfort of Strangers and Dominion: Prequel to the Exorcist. Το 1998 ο Μπανταλαμέντι ηχογράφησε το «A Foggy Day (in London Town)» με τον Ντέιβιντ Μπόουι για το άλμπουμ Red Hot + Rhapsody, έναν φόρο τιμής στον Τζορτζ Γκέρσουιν που χρηματοδότησε διάφορα φιλανθρωπικά ιδρύματα για το AIDS. Η αναβίωση του Τουίν Πηκς το 2017 διέθετε και πάλι τη συνεργασία του Μπανταλαμέντι, με νέες συνθέσεις συνδυασμένες με μουσική από την παλαιά σειρά. Το 1967 ο Μπανταλαμέντι έγραψε μαζί με τον Νορμ Σάιμον το «I Want to Love You for What You Are» για τον Ρόνι Νταβ. Επίσης έγραψε μερικά τραγούδια μαζί με τον Ζαν-Ζακ Περέ για δύο σόλο άλμπουμ του τελευταίου, υπό το ψευδώνυμο «Andy Badale». Αργότερα προσέφερε τις υπηρεσίες του στο βρετανικό ντούετο Pet Shop Boys, ενορχηστρώνοντας το τραγούδι «It Couldn't Happen Here» (1987) και τα έγχορδα σε δύο άλλα τραγούδια τους, από το άλμπουμ Behaviour (1990). Το 1993 ο Μπανταλαμέντι συνεργάσθηκε με το συγκρότημα thrash metal Anthrax στο εμπνευσμένο από το Τουίν Πηκς κομμάτι «Black Lodge», που βρίσκεται στο άλμπουμ Sound of White Noise. Το 1995 συνέθεσε, ενορχήστρωσε και παρήγαγε το άλμπουμ A Secret Life της Μαριάν Φέιθφουλ. Το 1996 ο Μπανταλαμέντι συνεργάσθηκε με τον Τιμ Μπουθ του βρετανικού ροκ συγκροτήματος James, ενώ με την επωνυμία «Booth and the Bad Angel» κυκλοφόρησαν ένα ομώνυμο άλμπουμ. Το 2000 έγραψε με το συγκρότημα Orbital το κομμάτι «Beached» για την ταινία Η Παραλία. Τέλος, το 2004 συνεργάσθηκε με την Ντολόρες Ο' Ρίορνταν για τη μουσική της ταινίας Evilenko και για μεταγενέστερα κομμάτια. Ο Μπανταλαμέντι συνέθεσε το εναρκτήριο μουσικό θέμα για τους Θερινούς Ολυμπιακούς Αγώνες του 1992 στη Βαρκελώνη.Ο Μπανταλαμέντι έπαιξε ζωντανά σε μια συναυλία με τίτλο «Η μουσική του Ντέιβιντ Λιντς» το 2015, με αφορμή τα δεκάχρονα του φιλανθρωπικού «Ιδρύματος Ντέιβιντ Λιντς». Η συναυλία δόθηκε στο Ace Hotel του Λος Άντζελες και συμμετείχαν η Τζουλή Κρουζ και άλλοι καλλιτέχνες γνωστοί από τη συνεργασία τους με τον Λιντς. 1990: Βραβείο Γκράμι καλύτερου ποπ ορχηστρικού για το μουσικό θέμα της σειράς Τουίν Πηκς 1993: Βραβείο Saturn καλύτερης μουσικής επένδυσης για την ταινία Ο ύποπτος κόσμος του Τουίν Πηκς 2008: Βραβείο συνολικής προσφοράς από τα World Soundtrack Awards 2011: Βραβείο «Χένρυ Μαντσίνι» της Αμερικανικής Εταιρείας Συνθετών, Συγγραφέων και Εκδοτών «Angelo Badalamenti». Contemporary Musicians (Gale) 17. 28 Οκτωβρίου 1996. «Angelo Badalamenti and Alf Clausen to be Honored at ASCAP Film and Television Music Awards». ASCAP. 2 Ιουνίου 2011. Ανακτήθηκε στις 18 Ιουνίου 2015. «Grammy Award Past Winners Search». The Recording Academy. Ανακτήθηκε στις 28 Οκτωβρίου 2014. Σημείωση: Απαιτείται αναζήτηση από τον χρήστη. «Lifetime achievement award for Angelo Badalamenti». World Soundtrack Academy. Αρχειοθετήθηκε από το πρωτότυπο στις 19 Οκτωβρίου 2014. Ανακτήθηκε στις 28 Οκτωβρίου 2014. «The Music of David Lynch». Ace Hotel. Αρχειοθετήθηκε από το πρωτότυπο στις 11 Ιουλίου 2018. Ανακτήθηκε στις 10 Ιουλίου 2018. Chion, Michael (1995). «Blue Velvet». British Film Institute, London: 89. Deyneko, Yelena (30 Μαρτίου 2015). «Interview with Composer Angelo Badalamenti». Spirit & Flesh. Ανακτήθηκε στις 11 Ιουλίου 2018. Garvey, Meaghan (15 Σεπτεμβρίου 2017). «Blue Velvet (Original Motion Picture Soundtrack)». Pitchfork. Condé Nast. Ανακτήθηκε στις 21 Ιουνίου 2018. Hurst, Elizabeth (July 23, 2011). «ASCAP Film & Television Awards». Billboard (Prometheus Global Media) 123 (25). Jenkins, David; Huddleston, Tom. «In praise of Julee Cruise: the voice behind Twin Peaks». Little White Lies. http://lwlies.com/articles/julee-cruise-floating-into-the-night-twin-peaks/. Ανακτήθηκε στις 15 Νοεμβρίου, 2017. Lynskey, Dorian (24 Μαρτίου 2017). «'Make it like the wind, Angelo': How the Twin Peaks soundtrack came to haunt music for nearly 30 years». The Guardian. Ανακτήθηκε στις 19 Ιουνίου 2018. Rogers, Holly (2019). «The Audiovisual Eerie: Transmediating Thresholds in the Work of David Lynch». Transmedia Directors: Artistry, Industry and New Audiovisual Aesthetics. Bloomsbury. ISBN 978-1-50134100-7. Grow, Kory (25 Ιουλίου 2014). «The Story Behind the Music of 'Twin Peaks'». Rolling Stone. Αρχειοθετήθηκε από το πρωτότυπο στις 2018-06-14. https://web.archive.org/web/20180614021244/https://www.rollingstone.com/tv/news/dream-team-the-semi-mysterious-story-behind-the-music-of-twin-peaks-20140725. Ανακτήθηκε στις 15 Νοεμβρίου 2017. Milicia, Joseph (8 Νοεμβρίου 2007). «Angelo Badalamenti». International Dictionary of Films and Filmmakers (Gale) 4. Naftule, Ashley (17 Μαΐου 2017). «Why the Music of Twin Peaks Is Just as Iconic as David Lynch's Show». Phoenix New Times. http://www.phoenixnewtimes.com/music/twin-peaks-david-lynch-reboot-music-angelo-badalamenti-9336111. Ανακτήθηκε στις 15 Νοεμβρίου 2017. Tedder, Michael (17 Μαΐου 2017). «The 'Twin Peaks' Sound Has Influenced Everyone From Kanye West to Beach House». Esquire. http://www.esquire.com/entertainment/tv/a55077/twin-peaks-music-influence/. Ανακτήθηκε στις 15 Νοεμβρίου 2017. Wise, Brian (22 Μαΐου 2005). «MUSIC; David Lynch's Not-So-Silent Partner». The New York Times. Ανακτήθηκε στις 13 Ιουνίου 2018. Επίσημος ιστότοπος Ο Angelo Badalamenti στην IMDb